Joseph Bodin de Boismortier
Joseph Bodin de Boismortier, 1689-1755, fransk komponist. Joseph Bodin de Boismortiers meget omfattende produktion, der falder inden for alle senbarokkens genrer, består foruden af operaer som Daphnis et Chloé (1747) og andre vokalværker hovedsagelig af kammermusik, især for fløjte og andre træblæsere.
Instrumentalværkerne udmærker sig ved stor melodisk rigdom, mange synkoper og fugeret gennemarbejdning. I samtiden fik hans værker uberettiget ry for overfladiskhed, men kammermusikken dyrkes i stigende omfang i 1900-tallet.